
ΠΟΛΕΟΔΟΜΙΑ 

ΔΙΑΤΑΓΜΑ 

(1) 

Έγκριση πολεοδομικής μελέτης των περιοχών «Μπαλάνα» κοινότητας 

Γέρακα, «Φούρεζι» κοινότητας Γλυκών Νερών (ν. Αττικής) και τρο¬ 
ποποίηση ρυμοτομικού σχεδίου στην ίδια κοινότητα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4) και 43 (παρ. 3). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9 και 70. 

3. Τις διατάξεις του ν. 998/1979 «Περί προστασίας των δασών και 
των δασικών εν γένει εκτάσεων της χώρας» (ΦΕΚ 289/Α) και ειδικό¬ 
τερα το άρθρο 49 (παρ. 2α). 

4. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 
16, όπως τροποποιήθηκαν με τις διατάξεις των ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (Ο.Κ.Χ.Ε.) 
(ΦΕΚ 141/Α)» και 1772/1988 «Τροποποίηση διατάξεων του ν. 


1577/1985 «ΓΟΚ» και άλλες σχετικές διατάξεις» (ΦΕΚ 91/Α). 

5. Τις διατάξεις του >^558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. 48205/2531/17.6.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) της Κοινότητας Γέ¬ 
ρακα ν. Αττικής (ΦΕΚ 514/Δ/88). 

7. Την υπ’ αριθ. 80889/4560/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) κοινότητος Γλυκών 
Νερών (ν. Αττικής» (ΦΕΚ 860/Δ/88). 

8. Το υπ’ αριθ. 97748/5904/22.10.1987 έγγραφο του Υπουρ¬ 
γείου Γεωργίας, Διεύθυνσης Προστασίας Δασών και Δ.Π. 

9. Την υπ’ αριθ. 87635/5043/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων τμημάτων των περιοχών «Μπαλάνα» 
κοινότητας Γέρακα και «Φούρεζι» κοινότητας Γλυκών Νερών (ν. Αττι·· 
κής). 

10. Την υπ’αριθ. 260347/16.2.87 κοινή απόφαση Πρωθυπουργού 
και Υπουργού Γεωργίας «Περί ανάθεσης άσκησης αρμοδιοτήτων στους 
Υφυπουργούς Γεωργίας» (ΦΕΚ 83/Β/87). 

11. Τις υπ’ αριθ. 14/86 και 70α/86 γνωμοδοτήσεις του κοινοτικού 
συμβουλίου Γλυκών Νερών και τις υπ’ αριθ. 77/85,69/86 και 94/86 
γνωμοδοτήσεις της κοινότητας Γέρακα. 

12. Την υπ’ αριθ. 1/συν. 38/5.12.1986 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος, Νομαρχιακού Δια¬ 
μερίσματος Ανατολικής Αττικής. 

13. Τις υπ’ αριθ. 8/1989 και 39/89 γνωμοδοτήσεις του Συμβου¬ 
λίου της Επικράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, και του Υφυπουργού Γεωργίας, απο¬ 
φασίζουμε: 

Άρθρο 1 

Εγκρίνεται α) το πολεοδομικό σχέδιο των περιοχών «Μπαλάνα» κοι¬ 
νότητας Γέρακα και «Φούρεζι» κοινότητας Γλυκών Νερών (ν. Αττικής), 
που τμήματά τους έχουν χαρακτηρισθεί ως πυκνοδομημένα με την υπ’ 
αριθ. 87635/5043/1988 απόφαση του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστου χώρων πρασί¬ 
νου, κοινοχρήστων χώρων στάθμευσης αυτοκινήτων (ΡΑΚΚΙΝΟ), κοι¬ 
νοχρήστων χώρων πλατείας, κοινοχρήστων χώρων παιδικής χαράς - 
πρασίνου, χώρων δημοτικού σχολείου - νηπιαγωγείου, χώρου γυμνα¬ 
σίου - λυκείου, πνευματικού κέντρου - κοινοτικού υποκαταστήματος - 
περιφερειακού ιατρείου - βρεφονηπιακού σταθμού, αθλητισμού - ιππικού 
ομίλου, και β) η τροποποίηση του ρυμοτομικού σχεδίου κοινότητας Γλυ¬ 
κών Νερών (ν. Αττικής) στη συμβολή των λεωφόρων Μαραθώνος και 
Λαυρίου με τη μετατόπιση της οικοδομικής και ρυμοτομικής γραμμής, 
όπως οι παραπάνω ρυθμίσεις φαίνονται στα έξι (6) σχετικά πρωτότυπα 
διαγράμματα σε κλίμακα 1:1000 που θεωρήθηκαν από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αριθ, 
2753/1989 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. ■>, 

Άρθρο 2 

Οι παραπάνω περιοχές των οποίων το πολεοδομικό σχέδιο εγκρίνε- 
ται με το άρθρο 1 του παρόντος, υπάγονται ως προς την εισφορά σε γη 
στις διατάξεις των παραγρ. 4 και επόμενες του άρθρου 8 του ν. 1337/ 
1983. 

Άρθρο 3 

Εγχρίνεται όπως διατυπώνεται στα επόμενα άρθρα, ο πολεοδομικός 
κανονισμός των περιοχών «Μπαλάνα» κοινότητας Γέρακα και «Φού- 
ρεζι» κοινότητας Γλυκών Νερών (ν. Αττικής) των οποίων το πολεοδο¬ 
μικό σχέδιο εγκρίνεται με το άρθρο 1 του παρόντος. 

Άρθρο 4 

Καθορίζονται τομείς Α και Β όπως φαίνονται στα ίδια ως άνω δια¬ 
γράμματα στους οποίους επιτρέπονται οι εξής χρήσεις: 

I. Τομέας Α 

Στους οικοδομήσιμους χώρους του τομέα Α επιτρέπεται η χρήση γε¬ 
νικής κατοικίας όπως προσδιορίζεται από το άρθρο 3 του από 
23.2.1987 π.δ/τος (ΦΕΚ 166/Δ) και ειδικότερα: 
α. Κατοικίες. 

β. Ξενώνες δυναμικού μικρότερου των 20 κλινών, 
γ. Εμπορικά καταστήματα που να εξυπηρετούν τις καθημερινές ανά¬ 
γκες των κατοίκων της περιοχής (παντοπωλείο, φαρμακείο, χαρτοπω¬ 
λείο, ψιλικά, πρατήριο άρτου, γαλακτοπωλείο κ.λπ). Η συνολική μέγι- 
στη επιφάνεια αυτών δεν· μπορεί να υπερβεί αθροιστικά τα 50 μ 2 ανά 
ακίνητο, ή αυτοτελώς οικοδομήσιμο τμήμα του. 
δ. Κτίρια εκπαίδευσης. 

ε. Κτίρια κοινωνικής πρόνοιας (παιδικοί σταθμοί, οίκοι ευγηρίας), 
στ. Κτίρια και γήπεδα στάθμευσης, 
ζ. Αθλητικές εγκαταστάσεις. 

η. Επαγγελματικά εργαστήρια χαμηλής όχλησης ισχύος μέχρι 15 
ΗΡ. 

II. Τομέας Β 

1. Στους οικοδομήσιμους χώρους του τομέα Β. όπως αυτός περι¬ 
κλείεται στα ίδια διαγράμματα με διπλή διακεκομμένη μαύρη γραμμή 
επιτρέπεται η χρήση του πολεοδομικού κέντρου όπως προσδιορίζεται 
από το άρθρο 4 του ίδιου ως άνω π.δ/τος και ειδικότερα: 

α. Κατοικίες. 

β. Εμπορικά καταστήματα. 

γ. Γραφεία - τράπεζες, ασφάλειες, κοινωφελείς οργανισμοί, 
δ. Κέντρα διασκέδασης, εστιατόρια, ταβέρνες, αναψυκτήρια. 
ε. Κτίρια εκπαίδευσης, 
στ. θρησκευτικοί χώροι. 

ζ. Κτίρια κοινωνικής πρόνοιας (υγειονομικά κέντρα, παιδικοί σταθ¬ 
μοί, οίκοι ευγηρίας). 

η. Ξενοδοχεία, ξενώνες, λοιπές τουριστικές εγκαταστάσεις, 
θ. Κτίρια και γήπεδα στάθμευσης. 

ι. Επαγγελματικά εργαστήρια χαμηλής όχλησης, ισχύος μέχρι 15 
ΗΡ. 

ια. Αθλητικές εγκαταστάσεις, 
ιβ. Χώροι συνάθροισης κοινού, 
ιγ. Πολιτιστικά κτίρια. ο 

ιδ. Εγκαταστάσεις εμπορικών εκθέσεων. 

2. Κατ’ εξαίρεση στο πολεοδομικό κέντρο με στοιχεία Α, Β, Γ, Δ, Ε, 
Ζ, Η, Θ, I, Κ, Λ, Μ, Ν, Α επιτρέπεται μόνο η χρήση «χτίρια εκπαίδευ¬ 
σης». 

III. Συνεργεία αυτοκινήτων και πρατήρια βενζίνης επιτρέπονται μόνο 
στα οικόπεδα με πρόσωπο στις λεωφόρους Μαραθώνος, Λαυρίου και 
Σπάτων. 

Άρθρο 5 

Στο πρόσωπο των οικοπέδων οικοδομημένων ή μη που βρίσκονται 
στα οικοδομικά τετράγωνα των περιοχών των οποίων εγκρίνεται το πο¬ 
λεοδομικό σχέδιο επιβάλλεται προκήπιο πλάτους δύο (2), τριών (3), 
τεσσάρων (4), έξι (6) μέτρων, οκτώ (8), δέκα (10), δώδεκα (12) και δε¬ 
καπέντε (15) μέτρων, όπως φαίνεται στα ίδια διαγράμματα. 

Άρθρο 6 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς Α και Β ως 

εξής: 

Τομείς Α και Β: 

1. Ελάχιστο πρόσωπο: δεκαπέντε (15) μέτρα. 


Ελάχιστο εμβαδόν: εξακόσια (600) τ.μ. 

2. Κατά παρέκκλιση των διατάξεων της προηγούμενης παραγράφου, 
θεωρούνται άρτια και οικοδομήσιμα. 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν εκατόν ογδόντα (180) τ.μ. 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης εφόσον έχουν: 

- Ελάχιστο πρόσωπο: οκτώ μέτρα. 

- Ελάχιστο εμβαδόν: εκατόν ογδόντα (180) τ.μ. 

3. Επιπλέον των προϋποθέσεων των παραγράφων 1 και 2 του παρό¬ 
ντος τα οικόπεδα θεωρούνται άρτια και οικοδομήσιμα εφόσον α) μέσα 
στο οικοδομήσιμο τμήμα του οικοπέδου εγγράφεται κάτοψη κτιρίου με 
ελάχιστη επιφάνεια 50 μ 2 και ελάχιστη διάσταση πέντε (5) μέτρα και β) 
δε δημιουργήθηκαν από κατάτμηση που έγινε κατά παράβαση των δια¬ 
τάξεων του από 22.6.1983 π.δ/τος «Καθορισμός ζώνης οικιστικού 
ελέγχου (ΖΟΕ) και κατώτατου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 πε¬ 
ριοχή του ν. Αττικής» (ΦΕΚ 284/Δ). 

4α. Το μέγιστο ποσοστό κάλυψης των οικοπέδων του τομέα Α ορίζε¬ 
ται ως εξής: 

- Για το τμήμα του οικοπέδου μέχρι 500 μ 2 : πενήντα τοις εκατό 
(50%) της επιφάνειας τους. 

- Για το τμήμα του οικοπέδου άνω των 500 μ 2 : σαράντα τοις εκατό 

(40%) της επιφάνειας τους. :> 

β. Το μέγιστο ποσοστό κάλυψης των οικοπέδων του τομέα Β ορίζεται 
σε εβδομήντα τοις εκατό (70%) της επιφάνειας τους. 

5.0 συντελεστής δόμησης και για τους δυο τομείς Α και Β ορίζεται: 

- Για το τμήμα του οικοπέδου μέχρι 500 μ 2 : οκτώ δέκατα (0,8). 

- Για το τμήμα του οικοπέδου άνω των 500 μ 2 : έξι δέκατα (0,6). 

6. Κατ’ εξαίρεση των προηγουμένων παραγράφων 4 και 5, ορίζεται 
συντελεστής δόμησης ένα και είκοσι εκατοστά (1,20) και μέγιστο ποσο¬ 
στό κάλυψης εβδομήντα τοις εκατό (70%) για οικόπεδα εμβαδού μι¬ 
κρότερου των 150 μ 2 , εφόσον η συνολική επιφάνεια ορόφων δεν υπερ¬ 
βαίνει τα 120 τ.μ. Η εξαίρεση αυτή έχει εφαρμογή μόνο σε οικόπεδα 
που έχουν προκύψει από κατάτμηση μέχρι την 10.3.1982 αφού αφαι- 
ρεθεί το εμβαδόν της εισφοράς σε γη σύμφωνα με το ν. 1337/1983. 

7. Κατ’ εξαίρεση των παραγρ. 4β και 5 του παρόντος για το πολεο- 
δομικό κέντρο με στοιχεία Α, Β, Γ, Δ, Ε, Ζ, Η, θ, I, Κ, Λ, Μ, Ν, Α ορί¬ 
ζεται ποσοστό κάλυψης 100% του κόκκινου περιγράμματος, όπως φαί¬ 
νεται στα δύο (2) από τα έξι (6) σχετικά διαγράμματα και συντελεστής 
δόμησης τέσσερα δέκατα (0,4). 

8α. Το μέγιστο επιτρεπόμενο ύψος των κτιρίων και για τους δυο το¬ 
μείς Α και Β ορίζεται σε οκτώ και μισό (8,50) μέτρα. 

β. Το μέγιστο επιτρεπόμενο ύψος των κτιρίων που προορίζεται για 
αμιγή χρήση επαγγελματικών εργαστηρίων, όπως αυτή προσδιορίζεται 
στο άρθρο 1 (παρ. 6) και στον πίνακα του άρθρου 2 του π.δ./τος 84/ 
84, (ΦΕΚ 33/Α), ορίζεται σε δέκα και μισό (10,50) μέτρα. 

γ. Επιβάλλεται η κατασκευή στέγης, στο στάδιο της ανέγερσης του 
τελευταίου ορόφου έστω και αν δεν εξαντλείται ο συντελεστής δόμησης. 
Το μέγιστο ύψος αυτής ορίζεται σε δυο (2) μέτρα και η κλίση της μέχρι 
τριάντα τοις εκατό (3θ%). Από την υποχρέωση αυτή εξαιρούνται τα 
κτίρια που προορίζονται αποκλειστικά για επαγγελματικά εργαστή¬ 
ρια. 

6. Οι ηλιακοί συλλέκτες προσαρμόζονται αρχιτεκτονικά στη στέγη 
και τοποθετούνται σε μικρή οριζόντια επιφάνεια (λιακωτό) εμβαδού μέ¬ 
χρι δέκα (10) τ.μ. 

ε. Απαγορεύεται η κατασκευή του κτιρίου σε υποστηλώματα (ΡΙΕΟ- 
ΤΙ5). 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡ. & ΔΗ Μ ΕΡΓΩΝ ΥΦΥΠΟΥΡΓΟΣ ΓΕΩΡΓΙΑΣ 

ΜΑΝ. ΠΑΠΑΣΤΕΦΑΝΑΚΙΙ ΚΟΣΤΑΣ ΤΣΙΓΑΡΙΔΑΣ 

ΑΠΟΦΑΣΕΙΣ 


Αριθ. ΤΠ.1645 , (2) 

Καθορισμός ορίων, όρων και περιορισμών δόμησης και κατηγοροποίη¬ 
σης του οικισμού Παύλιανης - Ν, Παύλιανης και τροποποίηση της 
υπ’ αριθμ. ΤΠ.4342/88 Απόφασης Νομάρχη Φθιώτιδας. 

Ο ΝΟΜΑΡΧΗΣ ΦΘΙΩΤΙΔΟΣ 
’ Εχοντοις υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ'/3.5.85) περί 
τρόπου καθορισμού ορίων οικισμών της χώρας μέχρι 2.000 κατοίκους 
κατηγορίες αυτών και καθορισμός ορίων και περιορισμών δόμησης. 

2. Τις διατάξεις του από 18.2.87 Π.Δ. (ΦΕΚ 133 Δ'/23.2.87) τρο¬ 
ποποίησης των από 24.4.85 Π.Δ. (ΦΕΚ 181 Δ'/3.5.85) και, από 
20.8.85 Π.Δ. (ΦΕΚ 414 Δ /30.8.85). 

3. Τις προτάσεις των μελετητών στους οποίους ανατέθηκε σχετική 
μελέτη στα πλαίσια ου προγράμματος των ανοικτών πόλεων που αφο¬ 
ρούν τον προσδιορισμό των ορίων των υπόψη οικισμών. 

■ 4. Τα πληθυσμιακά στοιχεία της τελευταίας απογραφής τον κράτους 

της Ε.Σ.Τ.Ε. 

5. Την υπ’ αριθμ. 4/89 (θέμα 6ο) γνωμοδότηση του Σ.ΠΕ.ΧΩ.ΔΕ. 
Νομού Φθ/δας. 

6. Την υπ’ αριθμ. 32/88 (θέμα 3ο) απόφαση του Δημοτικού- 
Κοινοτικού Συμβουλίου. 

7. Την υπ’ αριθ. 30.3.87 γνωμοδότηση της Ε.Ν.Ε.Ν. Νομού Φθιώ¬ 
τιδας. , 

Όρια Οικισμού 

καθορίζουμε τα όρια των οικισμών Παύλιανης και Ν. Παύλιανης που 
περικλείεται από τα σημεία 1, 2, 3, 4, 5, 6, 7, 8, 9, 10, 11, 12, 13, 
14,15,16,17,18, και 1,2, 3,4, 5,6,7,8,9,10,11,12,13,14, 

15, 16, 17,18,19 αντίστοιχα όπως φαίνονται στο συνοδευτικό της πα- 
ρούσης σχεδιάγραμμα σε κλ. 1:5000 που αποτελεί αναπόσπαστο μέρος 
της απόφασης αυτής και συντάχθηκε βάσει στοιχεία των χαρτών και επί 
τόπου ελέγχου. 

2. Γενικοί όροι δόμησης: 

Καθορίζουμε τους ακόλουθούς γενικούς όρους και περιορισμούς δό- 
μησης. 

Εντός των ορίων των οικισμών να ισχύσουν οι όροι και οι περιορισμοί 
δόμησης που προβλέπονται από το Π.Δ ΦΕΚ 181 Δ'/3,5.85 και τις 
τροποποιήσεις του σύμφωνα με το Π.Δ. ΦΕΚ 133 Δ'/23.2.87 και ειδι¬ 
κότερα η αρτιότητα καθορίζεται σε 1000 τ.μ. 

3. Κατηγοροποίηση των οικισμών. 

Για τους οικισμούς καθορίζεται η ένταξή του στις παρακάτω κατηγο¬ 
ρία: 

α) Θέση στο χώρο: Ούτε περιαστικός ούτε παραλιακός τουριστικός 
και τουριστικός αντίστοιχος. 

β) Βαθμός προστασίας: Αδιάφορος και ενδιαφέρων αντίστοιχα 
γ) Δυναμικότητα: Στάσιμος και δυναμικός αντίστοιχα 
δ). Βαθμός διασποράς: Συνεκτικός και συνεκτικός αντίστοιχα, 
ε) Μέγεθος: Μεσαίος και Μεσαίος αντίστοιχα. 

4) α. Πριν από οποιαδήποτε κατάτμηση οικοπέδων εντός των ορίων 
του οικισμού πρέπει να θεωρείται στο σχετικό τοπογραφικό διάγραμμα 
από το Τμήμα Πολ/μία και Πολ/κων Εφ/γων της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινοχρήστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 όπως τροποποιή¬ 
θηκε με το 18.2.87 Π.Δ. (ΦΕΚ 133 Δ'/23.2.87). 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ'/3.5.85) καθώς και στο Δ/γμα της 18.2.87 (ΦΕΚ 133Δ'/ 
23.2.87). 

Το διάγραμμα Π11 της οριοθέτησης του οικισμού σε κλίμακα 
1:5000 θ’ αναρτηθεί στο πίνακα ανακοινώσεων του τμήματος Πολεο¬ 
δομίας και Πολεοδομικών Εφαρμογών επί ένα δεκαπενθήμερο. 


Η απόφαση αυτή που η ισχύς της αρχίζει από την ημερομηνία δημο- 
σιεύαεώς της στην Εφημερίδα της Κυβερνήσεως να δημοσιευθεί στην 
Εφημερίδα της Κυβερνήσεως. 

Λαμία, 15 Μαρτίου 1989 

ο Νομάρχης 
Θ. ΦΡΑΓΚΙΑΔΑΚΗΣ 

-♦- 

ΑΝΑΚΟΙΝΩΣΕΙΣ 

Αριθ. 7171 (3) 

Καταβολή αποζημίωσης σε εικαζόμενους δικαιούχους βάσει της αριθμ. 

16/82 πράξης τακτοποιήσεως και αναλογισμού αποζημίωσης του 

ΤΠΠΕ Σερρών. 

Ο ΔΗΜΑΡΧΟΣ ΣΕΡΡΩΝ 
Ανακοινώνει ότι: 

Ο Δήμος Σερρών κατέθεσε στο υποκατάστημα του Ταμείου Παρακα¬ 
ταθηκών και Δανείων Σερρών με το αριθμ. 19974/21.2.89 γραμμά¬ 
τιο Συστάσεως Παρακαταθήκης το ποσό των 8.428.737 δρχ. σαν Β' · 
δόση εκ του συνολικού 1 ί.459.500 δρχ. (Α+Β=3.000.000 + 
8.428.737=11.428.737) υπέρ των εικαζομένων δικαιούχων: α) Αι¬ 
κατερίνης συζ. Κυριάκου Αγγειοπλάστου, 2) Ολυμπίας Αγειοπλάστου - 
Φωτιάδου και 3) Γεωργίου Αγειοπλάστη του Κυριάκου λόγω ρυμοτο¬ 
μίας ιδιοκτησίας των προς διάνοιξη της οδού Αν. Γαλδάμη βάσει της 
16/82 πράξης τακοποιήσεως που κυρώθηκε με την ΤΠ. 7390/82 
απόφαση του Νομάρχη Σερρών και της 93/86 αποφάσεως του Μονο¬ 
μελούς Πρωτοδικείου Σερρών περί καθορισμού τιμής μονάδος αποζημι- 
ώσεως. 

Ήτοι δια το 1/2 του τμήματος 10,11, 17, 10 εμβαδού 36 τ.μ.: 
2=18 τ.μ., 2) Δια το τμήμα 29, 30, 31, 32, 33, 34, 35, 36, 37, 29, 
εμβαδού 934 τ.μ. - 253,5 τ.μ. = 680,5., 3) Δια το τμήμα 33,34,46, 
47,34,33 εμβαδού 153 τ.μ. και 4) Δια το τμήμα 34, 47,48,49,34, 
εμβαδού 30 τ.μ. και συνολικής έκτασης 18 τ.μ. + 680,5 τ.μ. + 153 
τ.μ..+ 30 τ.μ.= 881,5τ.μ. X 13.00 = 11.459.500 δρχ. 

Σέρες, 11 Απριλίουυ 1989 

ο Δήμαρχος 
ΑΝΔΡΕΑΣ ΑΝΔΡΕΟΥ 

- ♦ - 

Αριθ. 7172 (4) 

Καταβολή αποζημίωσης σε εικαζόμενους δικαιούχους βάσει της Ια/ 

1982 πράξης τακτοποιήσεως και αναλογισμού αποζημίωσης του 

ΤΠΠΕ Σερρών. 

Ο ΔΗΜΑΡΧΟΣ ΣΕΡΡΩΝ 
Ανακοινώνει ότι: 

Ο Δήμος Σερρών κατέθεσε στο υποκατάστημα του Ταμείου Παρακα¬ 
ταθηκών και Δανείων υπέρ των εικαζομένων δικαιούχων Κων/νου θε¬ 
ολόγου του Στυλιανού Δημητρίου Θεολόγου του Γ εωργίου και Δέσποι¬ 
νας Θεολόγου χήρας Στυλιανού το ποσό των 8.039.500 δρχ. με το 
αριθμ. 19975/21.2.89 γραμμάτιο συστάσεως παρακαταθήκης λόγω 
ρυμοτομίας ιδιοκτησίας των 1148 τ.μ. για την διάνοιξη της πλατείας 
Σινώπης εις ΟΠ.193 βάσει της: 1) υπ’ αριθμ. 1α/1982 πράξης τακτο¬ 
ποιήσεως και αναλογισμού αποζημίωσης του ΤΠΠΕ Σερρών που κυ¬ 
ρώθηκε με την ΤΠ. 353/21.1.1983 απόφαση του Νομάρχη Σερρών 
και διορθώθηκε με την ΤΠ. 4449/5.8.1988 πράξη του Νομάρχη Σερ¬ 
ρών βάσει της 56α/85 απόφασης του Μονομελούς Πρωτοδικείου Σερ¬ 
ρών με την οποία καθορίσθηκε τιμή μονάδος 7.000 δρχ. τ2, 3) βάσει 
της 779/88 απόφασης του Δημοτικού Συμβουλίου Σερρών που εγκρί- 
θηκε με την ΕΣ/20654/88 πράξη της Νομαρχίας Σερρών, 4) της 
1107/88 απόφασης του Δήμου Σερρών και 5) της 54595/6631/ 
23.9.88 απόφασης του ΥΠΕΧΩΔΕ. 

Σέρρες, 11 Απριλίου 1989 

ο Δήμαρχος 
ΑΝΔΡΕΑΣ ΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και ,πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομϊ Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙ 





















